"4 njengoba kunjalo, sizothini ngo--abrahama ukhokho wethu+ ngokwenyama? 2 ngokwesibonelo, ukube u--abrahama kwathiwa ulungile ngenxa yemisebenzi,+ wayeyoba nesizathu sokuziqhayisa; kodwa hhayi ngonkulunkulu. 3 ngoba uthini umbhalo? “u--abrahama wabonisa ukholo kujehova, kwabalelwa kuye njengokulunga.”+ 4 umuntu osebenzayo+ ubalelwa iholo, hhayi njengomusa ongafanelwe,+ kodwa njengesikweletu.+ 5 ngakolunye uhlangothi, umuntu ongasebenzi kodwa oba nokholo+ kulowo owenza kuthiwe ulungile umuntu ongamhloniphi unkulunkulu, ukholo lwakhe lubalwa njengokulunga.+ 6 njengoba nje nodavide ekhuluma ngenjabulo yomuntu unkulunkulu ambalela ukulunga ngaphandle kwemisebenzi ethi: 7 “bayajabula abazenzo zabo zokungabi namthetho zixolelwe+ nabazono zabo zimboziwe;+ 8 uyajabula umuntu osono sakhe ujehova angasoze asibala.”+ 9 khona--ke, ingabe le njabulo ifikela abantu abasokile noma nabantu abangasokile?+ ngoba sithi: “ukholo luka--abrahama lwabalelwa kuye njengokulunga.”+ 10 khona--ke, lwabalwa ngaphansi kwaziphi izimo? lapho esokile noma engasokile?+ hhayi esokile kodwa lapho engasokile. 11 futhi wamukela isibonakaliso,+ okuwukuthi, ukusoka, njengophawu lokulunga ngokholo aba nalo lapho engasokile, ukuze abe nguyise+ wabo bonke abanokholo+ kodwa bengasokile, ukuze babalelwe ukulunga; 12 futhi abe nguyise wenzalo esokile, hhayi kuphela walabo abanamathela ekusokeni, kodwa nowalabo ngesikhathi bengasokile abahamba ngokuhlelekile ezinyathelweni zalolo lukholo ubaba wethu+ u--abrahama aba nalo. 13 ngoba u--abrahama noma inzalo yakhe abasitholanga ngomthetho isithembiso+ sokuthi uyoba yindlalifa yezwe, kodwa kwakungokulunga ngokholo.+ 14 ngoba uma labo abanamathela emthethweni beyizindlalifa, ukholo lwenziwe into engenamsebenzi nesithembiso siqediwe.+ 15 eqinisweni umthetho ubangela intukuthelo,+ kodwa lapho kungekho mthetho khona, akukho nokweqa umthetho.+ 16 ngakho kwakungenxa yokholo, ukuze kube ngokomusa ongafanelwe,+ ngenjongo yokuba isithembiso+ siqiniseke kuyo yonke inzalo yakhe,+ hhayi kuleyo enamathela emthethweni kuphela, kodwa nakuleyo enamathela okholweni luka--abrahama. (ungubaba+ wethu sonke, 17 njengoba nje kulotshiwe: “ngikumisé ukuba ube uyise wezizwe eziningi.”)+ lokhu kwakuphambi kwalowo ayenokholo kuye, yebo unkulunkulu, ophilisa abafileyo+ futhi abize izinto ezingekho njengokungathi zikhona.+ 18 nakuba ayengasenathemba, nokho ngokusekelwe ethembeni waba nokholo,+ ukuze abe nguyise wezizwe eziningi+ ngokuvumelana nalokho okwashiwo kuthiwa: “iyoba ngako inzalo yakho.”+ 19 futhi, nakuba engazange abe buthakathaka okholweni, wacabanga ngomzimba wakhe siqu, manje owawusufile kakade,+ njengoba ayesecishe abe neminyaka eyikhulu ubudala,+ nangokufa kwesibeletho sikasara.+ 20 kodwa ngenxa yesithembiso+ sikankulunkulu akazange antengantenge ngokuntula ukholo,+ kodwa waba namandla ngokholo lwakhe,+ enika unkulunkulu inkazimulo 21 futhi eqiniseka ngokugcwele ukuthi lokho ayekuthembisile uyakwazi futhi nokukwenza.+ 22 ngakho “kwabalelwa kuye njengokulunga.”+ 23 nokho, ukuthi “kwabalelwa+ kuye” akulotshwanga ngenxa yakhe kuphela,+ 24 kodwa nangenxa yethu thina esimiselwe ukuba kubalelwe kithi, ngoba sikholwa kuye owavusa ujesu inkosi yethu kwabafileyo.+ 25 wanikelwa ngenxa yeziphambeko zethu+ futhi wavuswa ukuze kuthiwe silungile.+